Vi blev ringet op af en telefonsælger fra Codan og aftalte tid med en assurandør.
Vi fik et godt tilbud - besparelse i forhold til nuværende forsikringer ikke mere end 1500, men til gengæld havde vi talt meget om ikke at have selvrisikoer på vores forsikringer - især vedr. elektronikdækningen (den såkaldte fjumreforsikring). Vi så tilbuddet på hans bærbare og havde selv noteret, hvad vi var blevet enige om og vi valgte den aften at acceptere hans tilbud og underskrive på, at Codan kunne opsige vores daværende forsikringer. MEN så nemt skulle det ikke være, for da vi fik policerne, var det ikke det, som vi havde aftalt hverken præmier (kr. 3500 mere end aftalt), selvrisikoer eller aftalte dækninger. Her er hvad vi skrev til ham og hvad vi fik af svar:
 
Hej [name removed]
 Efter en uges vinterferie har vi nu haft en chance for at kigge breve og
policer igennem, som vi har modtaget fra jer.
Det ser ud til, at præmierne er for høje i forhold til det, som vi blev
enige om ved vores møde her.
(Ydermere en gennemgang af hver enkelt forsikring og de uoverensstemmelser, der var)
Svar: 
Hej  
Endnu engang tak for din henvendelse samt tak for din store tålmodighed.!
 
I forhold til problemstillingen angående jeres nye forsikringer i Codan er
det med stor ydmyghed at jeg desværre ikke kan holde de lovede præmier i
forhold til alt det vi talte om under vores møde hos jer.
 
Uden at gå alt for meget teknisk ind i dette, så skyldes det at Codan i den
mellemliggende periode har foretaget 2013 præmiejusteringer i nogle enkelte
områder i Danmark, bl.a. i jeres område. Derfor er de præmier vi ser nu
iflg.Codan de korrekte for fremtiden. Dog vil jeg kunne forbedre prisen på jeres
helt nye bil med 20%.
 
Personligt er jeg rigtig, rigtig ked af at netop en god familie som jer
oplever dette og vil personligt gerne beklage samt selvfølgelig også
undskylde dette meget ydmygt over for jer. Dette er heldigvis noget der
forekommer yderst sjældent i en stor koncern som Codan som jo har et af
forsikringsmarkedets aller bedste produkter i Danmark.! Jeg er bare
frygtelig ked af at dette her netop rammer jer.
 
For at fokusere på løsningen og hvis i ikke ønsker disse forsikringer på
ovenstående vilkår forstår jeg det selvfølgelig 100% godt. Derfor hvis i
ønsker at annullere denne aftale og lave en fortrydelse tilbage til jeres
nu tidligere selskab på det hele, så lad mig det vide hurtigst muligt. Hvis i
ønsker denne løsning vil jeg naturligvis sørge for bliver løst korrekt og
effektivt uden i behøver foretage jer noget.  Alternativt har jeg en
kontakt i Topdanmark som ligeledes vil kunne kontakte jer meget hurtigt og meget
smidigt vil kunne hjælpe jer med en eventuel god løsning hos dem.
 
Hvis i vælger løsningen at fortryde det hele ,så skal i afvise jeres
betalinger på BS. I vil dog selvfølgelig være dækket hvis der skulle ske en
skade indtil vi finder den endelige løsning.!
 
Endnu engang: Undskyld dette her på egne samt Codan´s vegne.!!
 
Venlig hilsen/Best Regards
 
[name removed]
Assurandør
 
Det lyder jo meget velment, men assurandør og Codan kvalitetsikring har valgt slet ikke at forholde sig spørgsmålet angående et bindende mundtligt tilbud (fra tilbudsafgivelse til de første policer bliver udskrevet hos Codan, går der ikke engang 2 uger).
 De vælger ikke at leve op til aftalen OG er tilmed så frække at anbefale os til et andet forsikrings selskab.